**ВОДИЧ ЗА ОСНИВАЊЕ ПРИВРЕДНОГ СУБЈЕКТА**

**Registracija privrednog društva obuhvata nekoliko bitnih koraka i procedura:**

**BROJ KORAKA: 2  
BROJ PROCEDURA: 4  
BROJ DANA: 5**

**KOŠTANjE REGISTRACIJE U KM** (najjednostavniji oblik organizovanja)

* notar 2 x 4,095 KM + ovjera ličnih karata 2×2 KM + 10 KM ovjera potpisa ovlaštenog lica,
* taksa APIF-u – 35 KM,
* taksa Službenom glasniku RS za objavu 7KM po redu x 6 redova =42 KM,
* izrada pečata – 40 KM  
  **UKUPNO: 139,19 KM + taksa UIO /BiH – 40 KM**

Potrebno je posjetiti sljedeće institucije:

1. Notara,
2. Opštinsku uslužnu kancelariju,
3. Šalter APIF-a,
4. Pečatoreznicu,
5. Područni centar Uprave za indirektno oporezivanje BiH,
6. Distributera fiskalnih uređaja,
7. Poresku upravu RS, radi prijave zaposlenih radnika.

**KORAK 1**

**Procedura 1:** **Posjeta notaru/notarski ovjeren osnivački akt**

Obraćanje notaru sa kopijom lične karte, te dogovor oko imena budućeg privrednog društva čiju će mogućnost određivanja notar provjeriti u sudskom registru. Notar ovjerava osnivački akt, tj. ovjerava potpis osnivača i ovlaštenog lica. Ovjera jednog potpisa košta 7 notarskih bodova po 0,50 KM + PDV = 4,095 KM.

**Procedura 2: Ovjera ličnih dokumenata i potpisa**  
Posjeta opštini i ovjera kopije lične karte/pasoša vlasnika i odgovornog lica (ovjera iznosi 2 KM po listu), te ovjera potpisa budućeg odgovornog lica 10 KM.

**Procedura 3: Registracija privrednog društva – jednošalterski sistem kod APIF-a**  
Notar/osnivač/odgovorno lice podnosi APIF-u zahtjev za registraciju sa potrebnim dokumentima (notarski obrađen osnivački akt, ovjeren potpis odgovornog lica, ovjerene kopije lične karte/pasoša vlasnika i odgovornog lica, Uvjerenje da nema dospjelih, a neizmirenih poreskih obaveza koje izdaje Poreska uprava) – prva registracija besplatna.  Objava u Službenom glasniku RS – 7 KM po redu;taksa APIF-u – 35 KM.  
Rok postupanja je tri dana, ukoliko je predata sva potrebna dokumentacija. Procedura registracije istovremeno podrazumijeva da je poslovni subjekat registrovan kod Poreske uprave RS, tj. da je dodijeljen JIB i izvršeno razvrstavanje poslovnih subjekata prema klasifikaciji djelatnosti.

**KORAK 2**

**Procedura 3:** **Registracija privrednog društva**  
Preuzimanje sudskog rješenja i obavještenja o razvrstavanju po klasifikaciji djelatnosti kod APIF-a.

**Procedura 4: Izrada pečata**  
Izrada pečata u ovlaštenoj pečatoreznici uz kopiju sudskog rješenja, a originala na uvid. Izrada pečata iznosi od 20 – 50 KM, rok postupanja 1 dan.

Nakon ovih koraka, privredno društvo dužno je da izvrši i:

**PDV registraciju**– Posjeta [Upravi za indirektno oporezivanje BiH](http://www.uino.gov.ba/) radi PDV registracije.

**Potrebna dokumentacija:**

1. Zahtjev za registraciju ([obrazac ZR-1](http://www.preduzetnickiportalsrpske.net/wp-content/uploads/2016/05/ZR-1.pdf))
2. Rješenje o upisu u sudski registar,
3. Uvjerenje ili potvrda o registraciji od nadležne poreske uprave,
4. Lična karta vlasnika i odgovornih lica,
5. Dozvola za rad i prijava boravišta za stranog državljanina,
6. Karton deponovanih potpisa ovjeren od poslovne banke kod koje je transakcioni račun otvoren,
7. Originalne uplatnice kao dokaz o uplaćenom iznosu od ukupno 40 KM (na račun [JRT TREZOR BiH](http://www.darns.gov.ba/ru/InformacijeZaKorisnike/UplataTakse)) i to:

* 10 KM – Svrha doznake: Taksa na zahtjev za registraciju,
* 10 KM – Svrha doznake: Taksa za izdavanje rješenja o registraciji,
* 20 KM – Svrha doznake: Taksa za izdavanje uvjerenja o registraciji

**Fiskalizaciju**– Da bi privredno društvo počelo sa radom neophodna je nabavka fiskalne kase koja, sa montažom i godišnjim servisiranjem košta oko 1000 KM.

**Prijavi privredno društvo i zaposlene**[Poreskoj upravi RS](http://www.poreskaupravars.org/) – Posjeta Poreskoj upravi radi prijave zaposlenih na već propisanim obrascima.

**Ispuni uslove iz oblasti zaštite i zdravlja na radu**– Privredno društvo može da obavlja djelatnost u prostoru koji ispunjava uslove iz oblasti zaštite i zdravlja na radu. Ovo rješenje donosi [Ministarstvo rada i boračko-invalidske zaštite RS](http://www.vladars.net/sr-SP-Cyrl/Vlada/Ministarstva/mpb/Pages/default.aspx), a naknada iznosi 10 KM republičke takse.